《军中寄内》
宋代·陈子全

一望潇湘遍露迷，胡笳吹月夜凄凄。
回天无力心难死，矢日同仇志应齐。
但使首阳存汉地，不教阴塞牧羌羝。
声名一堕谁能赎，珍重雌雄剑化蜺。

作者简介：宋攸县人。为庐陵丞。端宗景炎中与主簿吴希奭、尉王梦应勤王，复袁州。后湘郡诸县陷没时，中流矢死。希奭、梦应亦力战死，庐陵称为“三忠”。